Logika

Logika (fon lao-elin λογικὴ τέχνη "arta de resoning", e se fon λόγος (Logos) "worda, shwotura; rasum") es brancha de matematika e de filosofia, kel zun om rasum-ney resoning. Tradision-nem it es dividen inu dwa shefe brancha: deduktive logika e induktive logika. Yedoh, worda "logika" zuy oftem signifi deduktive hi logika, bikos mucho moden logikista bu konsenti ke induktive logika perteni a logika. Also resta de sey makala temi sol om deduktive logika (kel oni sal nami sim logika).
Logika es studa de validitaa de argumentas. Argumenta komponi aus dwa parta: preponsa e konklusa. It nami valide si veritaa de preponsa presuposi veritaa de konklusa. Oni yoshi mog shwo ke it es valide, si bu es posible ke konklusa bu es vere al ke preponsa es vere.
Logikista yusi seta de spesiale simbol fo representi asertas pyu exaktem, sikom pinchan lingwa sempre es idyen noexakte. Exampla de tal signa es → ("presuposi" , "sol si" ), ∧ ("e"), ∨ ("o"), ∃ ("existi"), ∀ ("oli") e pinchan letras (a, b, c,...; P, q, r,...). Permiten kombina de tal simbol nami formula.
Category:Logika